Pemba

Pemba tir tana baroya ewala ke Zanzibar tursia koe Tanzania kabdue afrikafa krimta koe India Welfa. Arte 50 km- lente Unguja tisa nelkafa ewala tigir.
Inafa sanelia vas 406 848 irubasik moe welma vas 980 km² ( abr- gu 67 km is mant- vas 22 km- ) ba 2012 zo maluldiner.

Pemba ewala wetce arabaf yolt vas Al-Jazira al-Xadra ( kusafa ewala ) dere zo grupeyer. Tir briakirafa is bodafa loon dam Unguja, nelkon koe valentexo lize zaday is keraf xot zo midud. Inaf robap tir luminda vas lo baroy celemoy aal. Abic fad isu vreja isu bilka isu botada dere tid.

Koyutarula tir noeltaf rob mali 1990-e sanda, dem yona piluda. Isen Pemba tir debakany ta ridafa estobara nope intaf drakcanak ware galenyes is kuluca ke biraf sulemeem.

Nelkafa widava tid Chake Chake is Mkoani is Wete. Moltap tir Wete.

 Izva 
Sanelia ke ewala tir aotceks va cug Bantu mikrik is gadesa pula xanton gu Araba ik Persa. Inafa araya tir Swaxili.

 Afigasuteks 

Pemba
Pemba (Tanzania)